Nog geen teken van vermiste tiener op VaaldamVaaldam-damwal (11 Januarie 2017) (Foto: Karen Sandison/African News Agency/ANA) ŉ Soektog duur voort na ŉ 19-jarige van Johannesburg wat Vrydagaand omstreeks 23:00 as vermis aangemeld is nadat hy op die Vaaldam in Gauteng gaan roei het. Maroela Media het vroeër berig die jong man het Vrydagaand omstreeks 19:00 op die Vaaldam in die omgewing van Oranjeville gaan roei, maar het nie teruggekeer nie. Jake Manten, stasiebevelvoerder van die NSRI Vaaldam, het Sondag gesê die NSRI, polisieduikers, die honde-eenheid en reddingspanne het op die dam en op die kuslyn gesoek, maar daar is nog steeds geen teken van hom nie. “Ons dink aan sy familie en vriende in hierdie moeilike tyd,” het Manten bygevoeg.